Histaminová intolerancia: je Revicolin plnohodnotnou náhradou za Daosin?
Dobrý, mám už 2-3 roky histaminovú intoleranciu. Prejavuje sa to svrbivými vyrážkami na končatinách a aj na chrbte a vo vlasoch. Užívam Daosin, no v poslednej dobe už akosi nezaberá. Chcem vyskúšať Revicolin. Je to plnohodnotná náhrada za Daosin?
Dobrý deň.
Ďakujeme za Vašu otázku.
Revicolin obsahuje 2 účinné látky: vysoko-špecifické "chytré" kvasinky Kluveromyces Marxianus Fragilis a mikronizovaný palmitoyletanolamid. Obe účinné látky ovplyvňujú činnosť čriev. Kvasinky pozitívne regulujú imunitný črevný systém, palmitoyletanolamid je telu vlastná látka, ktorá pôsobí protizápalovo a prispieva k zmierneniu nafukovania a črevných kŕčov. Revicolin je vhodné podávať na zmiernenie črevných príznakov spôsobených histamínovou intoleranciou. V úvode, počas 14 dní sa odporúča užívanie 2 x 1 kapsula. Neskôr, od 15. dňa obvykle postačuje 1 kapsula ráno, prípadne podľa potreby.
Daosin obsahuje enzým diamínoxidázu, ktorá odbúrava v čreve histamín získaný zo stravy. Užíva sa 1 tableta 15 minút pred požitím jedla s obsahom histamínu. Rovnaký enzým obsahuje taktiež prípravok
HistApp
, ktorý sa používa ako doplnok k dietetickým opatreniam pri histamínovej intolerancii a/alebo nedostatočnosti enzýmu diaminooxidáza (DAO).
Možnosťou dlhodobej podpornej liečby je aj užívanie výživového doplnku
VIA ORGANIKA moringa caribic ANTI-HISTAMIN
. Ekologické bezpesticídne pestovanie Moringa oleifera navyšuje obsah minerálov - vápnik, horčík, železo, fosfor, sodík a draslík, unikátne zloženie prírodných vitamínov (A, E, D, B1, B2, B3, C a K), 18 aminokyselín (z toho 8 esenciálnych), fytolátok, flavonoidov a látok s antioxidačnou aktivitou. Quercetine je vzácny antioxidant rastlinného pôvodu s vysokým antioxidačným potenciálom, s mimoriadne vysokou biologickou dostupnosťou a s účinným faktorom na intoleranciu histamínov. Priamo blokuje uvoľňovanie histamínu z buniek, stabilizuje bunkové membrány a tým účinne bráni uvoľneniu histamínu do okolitých tkanív a krvi.  BIO Vitamín C extrakt zo šípky je najčistejšia a biologicky najvhodnejšia forma vitamínu C pre ľudský organizmus. Je vyrobený šetrným spôsobom z plodov šípky (lat. Rosa canina). V kombinácii s kvercetínom prispieva k zlepšeniu imunitnej odpovede organizmu. Účinne napomáha k zmierneniu alergických prejavov, vďaka jeho schopnosti deaktivovať histamín. Užívajú sa 2 x denne 2 kapsule po jedle. Pravidelným užívaním účinne napomáha k zmierneniu gastro - alergických a zápalových prejavov a blokuje uvoľňovanie histamínu z buniek.
Prajem pekný zvyšok dňa.
S pozdravom
Mgr. Barbora Bičanovská